En gruppe indvandrer-bøller skabt frygt i Skive, og politiet døjer dagligt med kriminalitet. Senest gik det udover et kærestepar foran McDonalds

Ved du noget? Tip os på 1224@eb.dk eller sms/mms på 1224 (alm. takst)

En tur på McDonalds udviklede sig dramatisk for et kærestepar i Skive fredag aften, da de blev omringet af en gruppe indvandrere foran familierestauranten.

Det skriver TV Midtvest.

Gruppen af mænd smadrede kæresteparrets forrude ved at sparke til den, ligesom de sparkede til bilen og forsøgte at rive døren af.

Efterfølgende blev parret tildelt flere slag, mens de sad i bilen.

- Der opstår en del tumult ved bilen, da der går hul på forruden. Manden i bilen forsøger så at flygte ved at bakke væk, og han kører ind i facaden på McDonalds. Gruppen forsøger så at stoppe ham, men manden får kæmpet sig ud på Sønder Boulevard, hvor gruppen kører efter kæresteparret i tre biler, siger politikommissær Lars Mikkelsen til Ekstra Bladet.

Og det er langt fra første gang, at der er problemer af den slags. Det fortæller politikommissær Lars Mikkelsen til TV Midtvest.

- De er særdeles godt kendt i bymiljøet i Skive, og vi døjer nærmest med dem til daglig med alt fra narko, chikane og bilkørsel. Det er en rigtig træls gruppe, der skaber frygt i byen, siger Lars Mikkelsen til tv-stationen.

Og det billede bekræfter han over for Ekstra Bladet.

- Den her gruppe er kendt for de kriminelle miljø i byen. I det her tilfælde var der tale om syv personer, men der er flere, siger Lars Mikkelsen til Ekstra Bladet.

Se også: Spiser du svinekød?: Pigen i Silkeborg svarede 'ja' og fik tæsk

Politiet tilkaldt

Efter dramaet foran McDonalds valgte den 22-årige mand, der er soldat på kasserne i Skive, at flygte hen til kasernen sammen med sin kæreste.

- Vi ankommer samtidig med kæresteparret på kasernen, og det lykkedes os at få noteret navne på de syv, ligesom vi naturligvis undersøger, hvad der er sket, siger Lars Mikkelsen til Ekstra Bladet.

Politikommissæren oplyser samtidig, at en 24-årig mand er sigtet for at have smadret parrets forrude.

- Det er lidt uklart, hvad der er sket inden overfaldet. Kvinden var gået ind på McDonalds, mens manden var gået på tanken for at købe en Red Bull. Da de kommer ud, bliver de så overfaldet ved bilen.

- Der har muligvis været en batalje med kvinden og gruppen på en natklub for et par uger siden, og det er vi i gang med at undersøge, siger Lars Mikkelsen til Ekstra Bladet.

De syv mænd er mellem 20 og 35 år.

Ved du noget? Tip os på 1224@eb.dk eller sms/mms på 1224 (alm. takst)